stanford-oval/wikipedia huggingface dataset:
Håkan Nesser
Ura

Nesserin kymmenosaisen Van Veeteren -rikosromaanisarjan pääosassa esiintyy komisario Van Veeteren. Sarja sijoittuu kuvitteelliseen Maardamin kaupunkiin jonnekin läntiseen Eurooppaan. Van Veeteren -kirjoja on käännetty monille kielille, muun muassa suomeksi, ja niistä on tehty televisiosarja, pääroolissa Sven Wollter.
Nesserin teoksille on myönnetty lukuisia palkintoja. Toden ja ilveen verkko sai Ruotsin dekkariakatemian esikoispalkinnon 1993. Teokset Kaalbringenin kurkunleikkaaja (1994), Syntymämerkki (1996) ja Kokonaan toinen juttu (2007) ovat saaneet Vuoden paras dekkari -palkinnon ja Carambole vuoden 1999 Lasiavain-palkinnon. Vuonna 2002 Suomen dekkariseura myönsi Nesserille ulkomaisen jännityskirjallisuuden kunniakirjan.
Nesser on kirjoittanut dekkareiden lisäksi myös muita romaaneja. Hänen teostensa pohjalta on tehty useita elokuvia.
Nesser on koulutukseltaan äidinkielen ja englannin opettaja. Hän asuu vaimonsa Elken kanssa Gotlannin Furillenissa. Aiemmin hän on asunut Lontoossa ja New Yorkissa. Hänet vihittiin vuonna 2016 kunniatohtoriksi Örebron yliopistossa.
Teoksia > Van Veeteren -sarja

Toden ja ilveen verkko.  ((Det grovmaskiga nätet, 1993.) Suomentanut Saara Villa)  Tammi.  ISBN 951-31-1340-X.
Kaalbringenin kurkunleikkaaja.  ((Borkmanns punkt, 1994.) Suomentanut Saara Villa)  Tammi.  ISBN 951-31-1686-7.
Kotiinpaluu.  ((Återkomsten, 1995.) Suomentanut Saara Villa)  Tammi.  ISBN 951-31-2128-3.
Syntymämerkki.  ((Kvinna med födelsemärke, 1996.) Suomentanut Saara Villa)  Tammi.  ISBN 951-31-2451-7.
Komisario ja hiljaisuus.  ((Kommissarien och tystnaden, 1997.) Suomentanut Saara Villa)  Tammi.  ISBN 951-31-2632-3.
Münsterin juttu.  ((Münsters fall, 1998.) Suomentanut Saara Villa)  Tammi.  ISBN 951-31-3033-9.
Carambole.  ((Carambole, 1999.) Suomentanut Saara Villa)  Tammi.  ISBN 951-31-3572-1.
Ewa Morenon juttu.  ((Ewa Morenos fall, 2000.) Suomentanut Saara Villa)  Tammi.  ISBN 978-951-31-3573-7.
Pääsky, kissa, ruusu, kuolema.  ((Svalan, katten, rosen, döden, 2001.) Suomentanut Saara Villa)  Tammi.  ISBN 978-951-31-4005-2.
Tapaus G: Murha menneisyydestä.  ((Fallet G, 2003.) Suomentanut Saara Villa)  Tammi.  ISBN 978-951-31-4416-6.
Teoksia > Gunnar Barbarotti -sarja

Människa utan hund, 2006. (Suomentanut Saara Villa. Sukujuhlat Tammi 2011)
En helt annan historia, 2007. (Suomentanut Saara Villa Kokonaan toinen juttu Tammi 2012)
Berättelse om herr Roos, 2008. (Suomentanut Päivi Kivelä Herra Roosin tarina Tammi 2013)
De ensamma, 2010. (Suomentanut Päivi Kivelä Yksinäiset Tammi 2014)
Styckerskan från Lilla Burma 2012. (Suomentanut Päivi Kivelä Pikku-Burman teurastajatar Tammi 2015)
Den sorgsne busschauffören från Alster 2020. (Suomentanut Aleksi Milonoff Koston jumalatar Tammi 2021)
Teoksia > Muita romaaneja

Koreografen, 1988, romaani
Barins triangel, 1996, romaantrilogia
Kim Novak badade aldrig i Genesarets sjö, 1998  (Kim Novak ei uinut Genetsaretin järvessä, 2005)
Flugan och evigheten, 1999 (trilleri)
Och Piccadilly Circus ligger inte i Kumla, 2002, romaani
Kära Agnes!, 2002
Skuggorna och regent, 2004
Från Doktor Klimkes horisont, 2005
Maskarna på Carmine Street, 2009 (Suomentanut Aleksi Milonoff Carmine Streetin sokeat Tammi 2016)
Himmel över London, 2011 (Suomentanut Aleksi Milonoff Taivas Lontoon yllä  Tammi 2017)
De vänsterhäntas förening, 2018 (Suomentanut Aleksi Milonoff Vasenkätisten seura Tammi 2020)
Halvmördaren: Krönika över Adalbert Hanzon i nutid och dåtid författad av honom själv, 2019
Aiheesta muualla

Håkan Nesserin verkkosivusto
Håkan Nesser Tammen sivuilla
Ingrida Jonkutė

| Ingrida Jonkutė> Henkilötiedot |
| --- | --- |
Koko nimi:  Ingrida Jonkutė
Syntynyt: 31. heinäkuuta 1969 (ikä 55) Šiauliai, Liettuan SNT, Neuvostoliitto
Kansalaisuus:   Neuvostoliitto/ Liettua
Koripalloilija
Pelipaikka:  Sentteri
Pituus:  191 cm
Pelaajaura
Seurajoukkueet
1985–1989 1989–1990 1990–1991 1991–1992 1992–1994 1994–1995 1995–1996 1996–1997 1997–2000 2000–2001 2001–2003 2003–2004 2004–2005 2005–2006 2006–2007 2007–2010 2010–2011:   Banga Kaunas  Lietuvos Vilna  Tampereen Pyrintö  Tapiolan Honka  MBK Ružomberok  Kauno Laisvė KRS  Lietuvos Vilna  Tapiolan Honka  Ensino Lugo  Celta Vigo  Kauno Laisvė KRS  Svaja Vilna  Klaipėdos Lemminkainen  Kauno Laisvė KRS  Chem Cats Chemnitz  Kauno Laisvė KRS  Odysseus Messina
Maajoukkueet
1992–1999:   Liettua
Ottelut (pisteet):  32 (372)
Aiheesta muualla
FIBA
Ingrida Jonkutė (s. 31. heinäkuuta 1969 Šiauliai, Liettuan SNT, Neuvostoliitto) on liettualainen akiiviuransa lopettanut koripalloilija.
Jonkutė pelasi pitkällä pelaajaurallaan useissa eurooppalaissarjoissa. Suomessa hän edusti 1990–1991 Tampereen Pyrintöä ja kausilla 1991–1992 sekä 1996–1997 Tapiolan Honkaa. Jälkimmäisellä Hongan-kaudella joukkue saavutti SM-hopeaa. Jonkutė voitti Pyrinnössä SM-sarjan korikuningattaruuden, ja kauden 1996–1997 päätteeksi hänet valittiin naisten SM-sarjan vuoden ulkomaalaisvahvistukseksi.
Jonkutė pelasi kuudenneksi sijoittuneessa Liettuan maajoukkueessa vuoden 1999 EM-kilpailuissa.
Saavutuksia > Henkilökohtaiset saavutukset

Naisten SM-sarjan vuoden ulkomaalaisvahvistus 1997
Naisten SM-sarjan korikuningatar 1991
Saavutuksia > Joukkuesaavutukset

SM-hopea 1997
EM-kilpailujen kuudes sija 1999
Ian Malcolm

| Ian Malcolm |
| --- | --- |
 Ian Malcolmin näyttelijä Jeff Goldbulm
Luoja(t):  Michael Crichton
Näyttelijä(t):  Jeff Goldblum
Ensi- esiintyminen:  1990 1993 (valkokankaalla)
Henkilötiedot
Luonteenpiirteet:  naistenmies, pitää lapsista muttei halua viettää aikaa heidän kanssaan, huumorintajuinen
Suhteet
Muut sukulaiset:  Kelly Malcolm (tytär), 2 muuta lasta joiden nimiä ei ole mainittu, Sarah Harding (tyttöystävä Kadonnut maailma -elokuvassa ja -romaanissa), useita ex-vaimoja
Tutut:  Ellie Sattler Alan Grant John Hammond
Infobox OKNimi-testi OK: 
Ian Malcolm on Michael Crichtonin luoma matemaatikko, joka esiintyy Jurassic Park -elokuvissa sekä romaaneissa Dinosauruspuisto ja Kadonnut maailma. Elokuvissa Malcolmia on näytellyt Jeff Goldblum.
Esiintyminen

Malcolm esiintyi ensi kerran Michael Crichtonin Dinosauruspuisto-romaanissa, jossa hän on yksi tutkijoista, jotka lähtevät Isla Nublar -saarelle vierailulle. Malcolm ei odota liikoja puiston suhteen, sillä hän on varma että jokin menee pieleen. Kiertoajelun aikana Tyrannosaurus Rex hyökkää Malcolmin kimppuun ja murtaa hänen jalkansa. Malcolm kuljetetaan saaren vierailukeskukseen, jossa hän tapaa Gerry Hardingin (jonka tyttäreen Sarah Hardingiin Malcolm sittemmin ihastuu). Myöhemmin Malcolm viedään Costa Ricaan hoidettavaksi.
”Kuolema”

Dinosauruspuisto-romaanissa Tyrannosaurus Rex hyökkää Malcolmin kimppuun ja haavoittaa häntä vakavasti. Malcolm kuljetetaan sairaalaan, mutta myöhemmin kerrotaan, että hän on kuollut. Kadonnut maailma -romaanissa Malcolm on kuitenkin elossa, ja selviää, että hänet olikin saatu elvytettyä juuri viime hetkellä. Dinosauruspuistoon perustuvassa elokuvassa Jurassic Park hahmo ei kuole.
Iivari Hämäläinen

Iivari (Ivar) Hämäläinen (16. heinäkuuta 1891 Mikkelin maalaiskunta – 18. joulukuuta 1968 Helsinki) oli suomalainen yrittäjä ja yritysjohtaja, joka sai teollisuusneuvoksen arvonimen.
Hämäläinen kävi kansakoulun, muutti 16-vuotiaana Helsinkiin ja meni töihin levysepän oppiin. Suoritettuaan kisällintutkinnon hän työskenteli monissa metallialan yrityksissä. Pietariin Hämäläinen teki 1915–1917 työ- ja opintomatkan ja perusti sieltä palattuaan vuonna 1919 kumppaninsa kanssa Helsinkiin Väre & Hämäläinen -nimisen konepajan. Vuonna 1922 hän siirtyi Juho Merivaaran perustaman Helsingin Uusi Rautasänkytehdas J. Merivaara -yhtiön palvelukseen, edeten yrityksessä työnjohtajaksi.
Yrittäjäksi Hämäläinen palasi perustamalla vuonna 1927 Helsingin Takomo -yrityksen, jonka nimi oli vuodesta 1942 Helta Oy. Vallilassa sijainneesta yhtiöstä kasvoi yksi pääkaupunkiseudun suurimmista metallin jalostusta harjoittavista tehtaista. Hämäläinen oli yrityksen toimitusjohtaja ja johtokunnan puheenjohtaja aina kuolemaansa saakka. Helta valmisti monenlaisia metallisia maatalouden, rakentamisen ja teollisuuden tarvitsemia tuotteita, mutta myös esimerkiksi lukkojen suojalaitteita, auton varaosia ja saunan kiukaita. Jotkut tuotteista olivat patentoituja. Hämäläinen osallistui myös hyvin aktiivisesti oman alansa järjestötoimintaan.
Hämäläinen, joka harjoitti liiketoiminnan ohella maanviljelystä Pornaisten Laukkoskella, toimi lisäksi metallialan kisälli- ja mestarinäytteiden tarkastajana. Mestarin arvon hän oli itse saanut vuonna 1948, teollisuusneuvoksen arvonimi hänelle myönnettiin vuonna 1954. Mikkelin läänissä syntynyt Hämäläinen teki suurimman yksityisen lahjoituksen, miljoona markkaa, läänin maakuntarahaston perustamiskeräyksessä vuonna 1962.
Jaakko Erkkilä

Jaakko Erkkilä (s. 21. joulukuuta 1993) on suomalainen pesäpalloilija. Erkkilä edustaa Superpesiksessä pelaavia Koskenkorvan Urheilijoita.Hänen kasvattajaseuransa on Vähänkyrön Viesti. Erkkilä pelaa ulkokentällä ykkösvahtina. Erkkilä on 24. elokuuta 2020 mennessä pelannut 18 Superpesiksen runkosarjaottelua. Näissä hän on lyönyt viisi tavallista juoksua, tuonut 13 juoksua juoksua ja kerännyt 60 kärkilyöntiä. Erkkilä on myös pelannut 64 Ykköspesiksen runkosarjaottelua kasvattajaseuransa Vähänkyrön Viestin joukkueessa.
Ingrid af Schultén

Koulunjohtajatar Ingrid af Schultén vuonna 1939.
Ingrid af Schultén (2. lokakuuta 1889 Helsinki – 12. heinäkuuta 1970 Helsinki) oli suomalainen ruotsin kielellä kirjoittanut kirjailija, opettaja ja kirjallisuudentutkija.
Ingrid af Schulténin vanhemmat olivat professori, vapaaherra Max af Schultén ja Anna Brunou. Arkkitehti Marius af Schultén oli hänen veljensä. Hän valmistui filosofian kandidaatiksi 1915 ja toimi opettajana vuodesta 1923 alkaen. Ingrid af Schultén oli Helsingissä toimineen Laguska flickskolanin rehtorina 1929–1942.
Teoksia

En kvinnoprofil tecknad ur 100-åriga brev (Jaquette af Schultén) 1–2. Nutids redaktion, Helsingfors 1915.
Ernst Ahlgren: en litterär studie. Söderström, Helsingfors 1925.
Svensk diktning i urval 4: Realismen 1830–1880. Utgiven av Bertel Appelberg et al. Utgiven av Ralf Saxén och Ingrid af Schultén. Söderström, Helsingfors 1931. (2. uppl. Söderström, Borgå 1946; 3 uppl. Söderström, Helsingfors 1957.)
Övningar i grammatisk analys. Kirjoittaneet Ralf Saxén ja Ingrid af Schultén. 5. uppl. Söderström, Helsingfors 1931. (6. uppl. 1938, 8. uppl. 1946, 9. uppl. 1952.)
De svenska hemmen och svenskheten. Helsingfors 1936.
Nimimerkillä Inga Brun:
Skolfröken i Eksjö. Söderström, Helsingfors 1948.
Käännöksiä

Johs. Borgen: Himlens ängar. Översättning från danskan av Ingrid af Schultén. Söderström, Helsingfors 1945.
Jakob Bech Nygaard: Du blev träl. Söderström, Helsingfors 1948.
Palkinnot

Granbergin palkinto 1926
Iisalmen lentokenttä

Iisalmen lentokenttä (ICAO: EFII) on Iisalmessa, noin kymmenen kilometriä pohjoiseen sijaitseva lentokenttä.
Perustiedot

Iisalmen lentokentän pääkiitotie, 17/35, on kestopäällystetty asfaltilla ja 654 metriä pitkä ja lisäksi 300 metriä pitkä sorapintainen jatke.
Toiminta

Kentällä on muun muassa ultrakevyt-, moottoripurjelento- sekä lennokkitoimintaa. Ajoittain toiminta kentällä on vilkasta. Kesäisin kentällä vierailee matkailijoita ympäri Suomen.
Historia

Iisalmen lentokenttä perustettiin Partalan kylään 1980. Toimintaa pitkään pyörittänyt Iisalmen lentokenttäyhdistys ajettiin alas vuonna 2012, minkä jälkeen kentästä on vastannut Iisalmen kaupunki.
Aiheesta muualla

Karvinen, Petri: Iisalmen korpikentällä käy vuosittain tuhansia lentoja – ison firman juhlavieraat ovat jääneet mieleen savonsanomat.fi.  6.8.2019. Savon Sanomat. Viitattu 20.8.2020.
Suomen lentopaikat
| --- | --- |
Lentokentät:   Aavahelukan lentokenttä  Ahmosuon lentokenttä  Alavuden lentokenttä  Alavuden varalaskupaikka  Euran lentokenttä  Forssan lentokenttä  Genbölen lentokenttä  Granbodan lentoasema  Haapajärven lentokenttä  Haapamäen lentokenttä  Haapaveden lentokenttä  Hailuodon lentokenttä  Hangon lentokenttä  Hollolan lentokenttä  Hyvinkään lentokenttä  Hämeenkyrön lentokenttä  Iisalmen lentokenttä  Ilvesjoen lentokenttä  Immolan lentokenttä  Jyrkän lentokenttä  Jämijärven lentokenttä  Kalajoen lentokenttä  Kauhajoen lentokenttä  Kauhavan lentokenttä  Kemijärven lentokenttä  Kiikalan lentokenttä  Kiteen lentokenttä  Kiuruveden lentokenttä  Kivijärven lentokenttä  Kuhmon lentokenttä  Kumlingen lentokenttä  Kymin lentokenttä  Kärsämäen lentokenttä  Lahti-Vesivehmaan lentokenttä  Lieksa-Nurmeksen lentokenttä  Martiniiskonpalon lentokenttä  Menkijärven lentokenttä  Mäntsälän yksityinen lentokenttä  Mäntän lentokenttä  Naarajärven lentokenttä  Nummelan lentokenttä  Oripään lentokenttä  Piikajärven lentokenttä  Pokan lentokenttä  Pudasjärven lentokenttä  Punkaharjun lentokenttä  Pyhtään lentokenttä  Pyhäsalmen lentokenttä  Raahe-Pattijoen lentokenttä  Rantasalmen lentokenttä  Ranuan lentokenttä  Räyskälän lentokenttä  Savikon lentokenttä  Selänpään lentokenttä  Sodankylän lentokenttä  Sulkaharjun lentokenttä  Suomussalmen lentokenttä  Teiskon lentokenttä  Torbackan lentokenttä  Tuulikki-Vampulan lentokenttä  Ummeljoen lentokenttä  Vaalan lentokenttä  Varkauden lentokenttä  Viitasaaren lentokenttä  Vuotson lentokenttä  Wredebyn lentokenttä  Ylivieskan lentokenttä  Ähtärin lentokenttä 
Sairaalat ja muut:   Hernesaaren helikopterikenttä  Iin kevytlentopaikka  Jorvin sairaala  Jäkäläpää  Keski-Suomen Sairaala Nova  Kuopion yliopistollinen sairaala  Laajalahti  Lusin varalaskupaikka  Meilahden tornisairaala  Nivalan varalaskupaikka  Oulun yliopistollinen sairaala  Pohjois-Karjalan keskussairaala  Rautavaaran lentokeskus  Seinäjoen keskussairaala  Tervon varalaskupaikka
Iván González

| Henkilötiedot |
| --- | --- | --- |
Koko nimi: Iván González López
Syntymäaika: 15. helmikuuta 1988 (ikä 36)
Syntymäpaikka: Torremolinos, Espanja
Pelipaikka: keskuspuolustaja
Pituus: 184 senttimetriä
Seura
Seura: Real Madrid Castilla
Pelinumero: –
Junioriseurat
1997–2005 2005–2007: Torremolinos Málaga
Seurat
| Vuodet | Seura | O (M) |
| 2007–2009 2009– 2011– | Málaga B Málaga → Real Madrid Castilla | 49 (2) 29 (1) 12 (1) |
 Seurajoukkueuran tilastot kattavat vain kansalliset sarjat, päivitetty 27. tammikuuta 2011.
Iván González López (s. 15. helmikuuta 1988 Torremolinos, Espanja) on espanjalainen jalkapalloilija. Hän edustaa espanjalaista Real Madrid Castillaa ja on pelipaikaltaan laita- tai keskuspuolustaja.
Seurajoukkueura

González on kotikaupunkinsa Málagan kasvatti. Ensiesiintymisensä edustusjoukkueessa hän teki 22. marraskuuta 2009 ottelussa Zaragozaa vastaan. Samaisessa ottelussa hän teki myös ensimmäisen maalinsa joukkueessa.
Kauden 2009–2010 edetessä hän nousi joukkueensa puolustuspään luottopelaajaksi ja herätti kiinnostusta muun muassa Real Madridissa, Atlético Madridissa, Liverpoolissa ja Hull Cityssä.
Aiheesta muualla

Gonzálezin esittely Málagan kotisivustolla (espanjaksi)
Gonzálezin tilastot BDFutbol -sivustolla (englanniksi)
Hollister Co.

| Hollister |
| --- | --- |

Yritysmuoto:  divisioona
Perustettu:  2000
Avainhenkilöt:  Mike Jeffries (CEO)
Kotipaikka:  New Albany, Ohio
Toiminta-alue:  maailmanlaajuinen
Liikevaihto:   1,553 mrd. USD (2010)
Emoyhtiö:  Abercrombie & Fitch
Omistaja:  Abercrombie & Fitch
Kotisivu:  www.hollisterco.com/shop/us
Infobox OKVirheellinen NIMI-arvo: 
Hollister Co, tunnettu myös nimillä Hollister tai HCO, on yhdysvaltalainen Abercrombie & Fitchin omistama lifestyle-brändi. Etelä-Kalifornia-teemaisten vapaa-ajan vaatteiden ympärille rakentuva konsepti oli alunperin suunniteltu houkuttelemaan 14–18-vuotiaita kuluttajia, mihin pyrittiin muun muassa emoyhtiön Abercrombie & Fitch -brändiä halvemmilla hinnoilla. Tuotteet ovat saatavilla myymälöissä ja yhtiön verkkokaupan kautta.
Historia > Perustaminen ja fiktio perustajasta

Hollister Co on perustettu vuonna 2000. Sillä ei ole varsinaista historiaa, mutta Abercrombie & Fitch on luonut kuvitteellisen historian sen perustajan ympärille. Tämän historian mukaan John Hollister muutti New Yorkista Alankomaiden Itä-Intiaan ja perusti hänen nimeään kantavan yrityksen palattuaan Yhdysvaltoihin ja asettautuessaan Kaliforniaan vuonna 1922.
Historia > Avaaminen ja vaikutus

Ensimmäinen myymälä avattiin heinäkuussa 2000 kauppakeskukseen nimeltä Easton Town Center Columbus, joka sijaitsee Ohiossa.
HCo:n menestys johti nopeasti Abercrombie & Fitch Co.:n ohittamiseen suosiossa. Jotta erottautuminen A&F:n ja HCo:n välillä tapahtuisi, paremmat materiaalit otettiin käyttöön A&F:n vaatteiden ja tavaroiden tuotannossa, mikä samalla nosti tuotteiden hintoja. Hollister oli ensisijaisesti tarkoitettu 14–18-vuotiaille; kuitenkin se myy pääasiassa 12–27-vuotiaille.
Markkinointi ja tuotteet > Tuotteet

Hollister-tuotteet ovat saaneet nimensä SoCal-rannoista, samalla tavoin kuin Gilly Hicks -tuotteet ovat saaneet nimensä Australian rantojen mukaan.  A&F Corporate tavoittelee lähinnä lukioikäisiä kuluttajia, josta johtuen HCo:n hinnat ovat noin 20 % edullisemmat kuin sen emoyhtiön Abercrombie & Fitch. SoCal-teeman mukaan kaupat ja tavarat luokitellaan joko "Dudes" -nimisiksi (miehet) tai "Bettys" -nimisiksi (naiset).
Hollister Co.:n tuotetarjonta sisältää muun muassa t-paitoja, pooloja, neuletakkeja, paitoja, neulepuseroita, päällysvaatteita, "huuhtele tai pese" slim farkkuja, sandaaleja, Kölnin vettä tai hajuvettä ja boksereita.
Tuoksut

Vuonna 2001 Hollister julkaisi nimikkotuoksun Hollister Co. naisille sekä miehille. Se lopetettiin neljän vuoden jälkeen vuonna 2005. Elokuussa 2004 julkaistiin August naisille ja Drift miehille. Molemmat lopetettiin vuonna 2007. Vuonna 2005 julkaistiin Malaia-tuoksu naisille ja Jake miehille. Vuonna 2006 Ryder julkaistiin naisille, HCO22 miehille. Molemmat lopetettiin vuonna 2009. Vuonna 2007 SoCal hajuvesi julkaistiin naisille ja SoCal Kölninvesi miehille. SoCal Köln on tällä hetkellä huonesuihkeena. Vuonna 2008 Kaliforniassa hajuvesi oli julkaistu naisille, California Kölnin vesi miehille. Miesten California lopetettiin vuonna 2011.
New Yorkin lippulaivamyymälän avaamisen yhteydessä Hollister julkaisi Kölnin veden nimeltään Epic. Vuonna 2010 julkaistiin naisille Sadie ja vuonna 2011 miehille Break Line. Vuonna 2012 julkaistiin Addison naisille.
| Tuoksun nimi | Kohderyhmä | Julkaisuvuosi | Tuotannon katkaisuvuosi | Huone suihke |
| --- | --- | --- | --- | --- |
| Hollister Co. | Bettys & Dudes | 2001 | 2005 | 2001–2004 |
| August | Bettys | 2004 | 2007 |  |
| Drift | Dudes | 2004 | 2007 | 2004–2005 |
| Malaia | Bettys | 2005 |  |  |
| Jake | Dudes | 2005 |  | 2005–2006 |
| Ryder | Bettys | 2006 | 2009 |  |
| HCO22 | Dudes | 2006 | 2009 | 2006–2007 |
| SoCal | Bettys | 2007 |  |  |
| SoCal | Dudes | 2007 |  | 2007– |
| California | Bettys | 2008 | 2010 |  |
| California | Dudes | 2008 | 2011 |  |
| Epic | Dudes | 2009 |  |  |
| Sadie | Bettys | 2010 |  |  |
| Break Line | Dudes | 2011 |  |  |
| Addison | Bettys | 2012 |  |  |
| SoCal So Chill | Dudes | 2013 |  |  |
Vartalonhoito

Alun perin "Sessions"-nimeä kantanut vartalonhoitotuote on nimetty "Body Care" -nimiseksi, suomennettuna "Vartalon hemmottelu." Alun perin  "Hollister Body Care" tuotteet sisälsivät muun muassa vartalosaippuaa, vartalovoidetta, sumua, vartalosuihketta, deodoranttia/antiperspiranttia, huulikiiltoa, huulikimalletta ja huulirasvaa. Myöhemmin tuotesarja täydentyi hiusvahalla ja käsirasvalla. Deodorantin/antiperspirantin, huulikiillon, huulikimalteen, huulirasvan, hiusvahan ja naisten (Betty's) vartalosaippuan tuotanto on jo lopetettu.
Naisille
| Nimi | Julkaisuvuosi | Tuotannon katkaisuvuosi | Merkinnät |
| --- | --- | --- | --- |
| La Jolla | 2008 | 2009 | ? |
| Hermosa Beach | 2008 | 2010 | ? |
| Ventura | 2008 | 2010 | karpalo, kristallisoitu vanilja |
| Malibu Beach | 2008 |  | manteli, vanilja |
| Laguna Beach | 2008 |  | persikka, freesia, kookosmaito |
| Crystal Cove | 2008 |  | kiivi, villi mansikka |
| Solana Beach | 2010 |  | vadelma, omena, mansikka, jasmiini, valkoinen myski |
| Crescent Bay | 2011 |  | vesimeloni, Kalifornian unikko |
| Silver Strand Beach | 2012 |  | aaloe, mandariini, persikan kukka |
Miehille
| Nimi | Julkaisuvuosi | Tuotannon katkaisuvuosi | Merkinnät |
| --- | --- | --- | --- |
| Mission Beach | 2008 | 2010 | ? |
| Redondo Beach | 2008 | 2010 | ? |
| Balboa Beach | 2008 | 2010 | ? |
| Huntington Beach | 2008 |  | mokkanahka, meripihkapuu |
| Newport Beach | 2008 |  | bambun lehdet, ajopuu, myski |
| Manhattan Beach | 2008 |  | ajopuu, sitrushedelmiä, meripihka |
| Beacon's Beach | 2010 |  | zesty sitruuna, sage, rantapuu |
| Breaker's Beach | 2012 |  | minttu, mandariinin lehdet, punapuu |
Aiheesta muualla

Yrityksen sivusto
Hollister-myymälä Hongkongissa
Kaksi Hollisterin miesmallia.
Tunnettu Hollister t-paita.
Hollister farkut nuoren naisen päällä
Ihmisoikeudet Zimbabwessa

Ihmisoikeudet Zimbabwessa ovat kansainvälisten sopimusten ja Zimbabwen kansallisen lainsäädännön määrittelemät jokaiselle ihmiskunnan jäsenelle yhtäläisesti kuuluvat vapaudet ja oikeudet. jotka pohjautuvat käsitykseen ihmisarvon yleismaailmallisesta yhtäläisyydestä ja loukkaamattomuudesta. Ne voidaan jakaa vapausoikeuksiin, poliittisiin, taloudellisiin, sosiaalisiin ja sivistyksellisiin oikeuksiin sekä oikeuteen tasapuoliseen kohteluun oikeudenkäynnissä.
Vapausoikeudet

Tärkein vapaus on oikeus elämään. Kuolemanrangaistus on edelleen mahdollinen Zimbabwessa, mutta ketään ei ole teloitettu vuoden 2005 jälkeen. Vuoden 2013 perustuslain uudistuksessa kuolemanrangaistuksen käyttöä rajattiin entisestään.
Zimbabwe kuitenkin äänesti YK:ssa kuolemanrangaistuksen sallimisen puolesta joulukuussa 2008.
Yhdysvalloilla on ollut voimassa pakotteita vuodesta 2003 alkaen, ja niitä kiristettiin 2024. Se raportoi olevansa huolissaan vakavista korruptio- ja ihmisoikeusloukkauksista Zimbabwessa. Avainhenkilöt, kuten  Zimbabwen hallituksen jäsenet, ovat vastuussa näistä toimista, mukaan lukien julkisten varojen väärinköäyttö. Useat sieppaukset, fyysinen hyväksikäyttö ja laiton tappaminen ovat saaneet kansalaiset elämään pelossa.  Vuonna 2009 myös EU oli jäädyttänyt zimbabwelaisten henkilöiden ja yritysten varoja ja asettanut viisumikieltoja ihmisoikeusloukkausten vuoksi. Kiinan ja Venäjän vastustuksen takia YK pystynyt asettamaan pakotteita, ja liittolaismaat jatkoivat kaupankäyntiä.
Poliittiset oikeudet

Poliittisia oikeuksia ovat muun muassa äänioikeus, sananvapaus, kokoontumisvapaus sekä yhdistysvapaus.
Toimittajat ilman rajoja -järjestön kokoamassa maailman sananvapausindeksissä Zimbabwe oli 180 maan joukossa sijalla 126 vuonna 2020. Valtaan noustessaan Emmerson Mnangagwa lupaili demokratian ja lehdistön vapauden lisäämistä, mutta tulokset ovat toistaiseksi olleet laihoja.
Amnesty Internationalin mukaan Zimbabwe rajoittaa puheoikeuksia. Vaalien aikaan vuonna 2008 useita kotimaisia ja ulkomaisia lehtimiehiä pidätettiin. Esimerkiksi poliisi pidätti  Hararessa yksityisen The Standard –lehden toimittajan, Davison Maruziva, 8.5.2008 MDC-puolueen yhden johtajan, Arthur Mutambara, mielipiteiden julkaisusta ja uudelleen 1.6.2008 vaalien arvostelusta.
Useita ihmisiä ryöstettiin ja pidätettiin joulukuussa 2008, siten että heidät löydettiin 23-24. joulukuuta poliisin pidättäminä. 12 poliisia, osa aseistettuna, pidätti 3.12.2008  kansallisen ihmisoikeusjärjestön Zimbabwe Peace Project (ZPP) johtajattaren Jestina Mukoko kotoaan. 24.12.2008 oikeus esitti Jestina Mukokolle syytteen sotilaiden rekrytoinnista Botswanaan, minkä hän kielsi. Amnesty International arvioi Jestina Mukokon mielipidevangiksi. Vastaavasti ZPP:n työntekijät Broderick Takawira ja Pascal Gonzo pidätettiin 8.12.2008. 5. joulukuuta 2008 pidätettiin ihmisoikeuslakimies Zacharia Nkomo, jonka veli ihmisoikeusjuristi Harrison Nkomo tutki Jestina Mukokon pidätystä.